除咗gdp之外，經濟學界仲有第啲指標用嚟量度經濟表現，而比較唔同指標俾嘅結果能夠提供一啲有用嘅資訊。舉個例說明，人均本地生產總值係指一個經濟體嘅gdp除以人口，而喺2018年，香港雖然gdp總值低美國一大截，但人均gdp就拍得住美國，表示香港喺生產水準上拍得住美國，但因為人口細一截而令到總體經濟規模唔及美國－比較兩地嘅gdp同人均gdp幫手推導出一啲有關兩地經濟規模同概況嘅資訊。